Viborger Samler, 1843-12-05
Efter Ringkjøbing Avis, meddele vi Følgende: Om den ulykkelige Begivenhed ved Blaavand den 23de d. M. kan Undertegnede meddele følgende paalidelige Underretning: Torsdagen den 23de faaes et Skib 2 a 3 Mile fra Land uden Master og med Nødsignal. Fiskerne i Oxhye- og Blaavand besluttede strax at komme Skibet til Hjelp og 8 eller 8 Baade afseilede til Skibet, hvor de ankom om Middagen Kl. 1. Strandtoldcontrolleuren, Hr. Kammerraad Grooss, som var fulgt med, traf paa Fiskernes Vegne Aftale med Capitainen om at bringe Skibet i Havn næste Dag. thi da det allerede var hen paa Eftermiddagen, kunde den Dag intet udrettes. Da Capitainen havde mistet sin Baad, blev een Vaad fra Oxbye med sit Mandskab efter Capitainens Ønske tilbage paa Skibet, men de øvrige Baade seilede fra Skibet Kl. 3 om Eftermiddagen, søgende Landet. Paa Hjemveien faldt Mørket paa og Vinden blev til en frygtelig Storm. Den Baad hvori Kammerraad Grooss var, kom i Land Kl. 9 om Aftenen, efterat han og Mandskabet havde været i den yderste Livsfare formedelst de frygtelige Brændinger. Efterhaanden kom 4 andre Baade i Land, den sidste Kl. 3 om Morgenen, men 3 Baade med Mandskab gik aldeles under. Det forulykkede Skib drev iland paa Veiers Strand og Mandskabet blev bjerget med Vanskelighed og først efterat Capitainen tilligemed 2 Mand af den tilbageblevne Oxbye Baads Mandskab vare omkomne af Kulde og Elendighed. Fra Oxbye og Blaavand omkom i denne ulykkelige Nat over 20 Personer, hvoraf de fleste vare gifte Mænd. Der blev i denne ene Nat 17 Enker og i Sneseviis Faderløse, staaer der i et af de erholdte Breve, og de modtagne Efterretninger kunne ikke beskrive den Sorg og Elendighed, som er udbredt i disse Byer. - Undertegnede som har været de Forulykkedes Sognepræst i 10 Aar, kan bevidne, at Beboerne i Oxbye og Blaavand, hvis Jordbrug i det Hele er ubetydeligt, maae ved Fiskerie og Søfart forsørge deres Familier. De Forulykkedes Enker og Børn, der nu ere uden Forsørgere, befinde dem saaledes i en ulykkelig Forfatning, og de Fleste gaae en meget mørk Fremtid imode. Jdet jeg bemærker, at en almindelig Opfordring til goddædige Menneskers Deeltagelse og Hielp vil udgaae fra Stedets egne Embedsmænd, og at jeg som den der er nøie bekjendt med Forholdene er opfordret til at anmode om og indsamle milde Gaver, tillader jeg mig at bede kjerlige Medchristne her i Byen og Omegnen at tænke paa disse ulykkelige Enker og Faderløse og komme dem til Hielp efter Hjertets gode Villie Jeg modtager selv de mindste Gaver med Taknemmelighed og sørger for Bidragenes Afsendelse. – "Ribe Avis, har ved at omtale forommeldte ulykkelige Begivenhed antydet omløbende Beretninger om, at de, der beredede en Grav for Andre ere selv faldne i den." Forsaavidt disse Rygter gaae ud paa at gjøre Kystboernes Hensigter mistænkelige, saa mangle de al Grund. Kystboerne vare rede til at bringe den Hjelp, de kunne yde de seilede strax ud til Skibet; efter Ribe Avises egen Beretning førte de strax Skibet til en bedre Ankerplads og den ene Baad med sit Mandskab blev tilbage efter Capitainens Ønske. Enhver, der kjender noget til Refshorns Farvand og hvor besværligt det er med smaae Fiskerbaade at buxere et stort Skib, vil let indsee, at Kystboerne uagtet den bedste Villie ikke kunde bjerge et saadant Skib 5 a 6 Miil til Fanøe Havn fra Kl. 3 om Eftermiddagen og til Aftenen faldt paa, og at de ligesaalidt kunde arbeide i dette Øiemeed i disse mørke urolige Nætter. Des uden tør jeg frit paastaae, at Kammerraad Grooss's Nærværelse under hele Forhandlingen mellem Capitainen og Kystboerne er Borgen for, at alt er bleven arrangeret i de bedstmulige Hensigter og paa bedstmulige Maade. Det er beklageligt, at der ved en saadan Leilighed, hvor Saamange sætte Livet til i det de søge at hielpe Andre, gives Folk, der have Fornøielse af at sætte saadanne Beretninger i Omløb, og jeg anseer det for ligesaa beklageligt, at en Avisredacteur, der indrømmer, at han ikke har officielle Efterretninger at bygge paa, vil antyde slig omløbende Snak, derved svække Deeltagelsen for de Ulykkelige, og tillige, da saadanne Rygter, naar de først ere trykte i een, pleie at gaae igjennen baade inden- og udenlandske Aviser, bidrage til at bringe Fædrenelandets dristige og hielpsomme Kystboere i Miscredit. Ringkjøbing, den 30te Novbr. 1843. Andresen.